Hmlovina (astronómia)

[thumb|Hmlovina [NGC 604|Triangulum Emission NGC 604 leží v špirálovitom ramene galaxie M33, vzdialenej 2,7 milióna svetelných rokov od Zeme. V tejto hmlovine sa tvoria nové hviezdy.]]

**Hmlovina** (po lat. *nebula* - „hmla“) je viditeľný medzihviezdny oblak plynu a prachu. Pôvodne sa názov hmlovina používal ako všeobecné pomenovanie rozľahlého astronomického objektu, zahŕňajúce galaxie mimo Mliečnej cesty (niektoré príklady starého používania tohto pomenovania ostali dodnes; napríklad galaxii Androméda sa niekedy hovorí *hmlovina Androméda*).

Hmloviny mávajú obrovské rozmery, až stovky svetelných rokov v priemere a môžu sa v nich nachádzať hviezdy aj hviezdokopy. Napriek majestátnemu vzhľadu je hmota hmlovín nesmierne riedka. Takú nízku hustotu, akú má typická hmlovina nedokážeme napodobniť ani v pozemských laboratóriách. 

Z takzvaných hviezdotvorných hmlovín môžu gravitačným kolapsom vznikať hviezdy. Po svojom zániku sa časť hmoty hviezdy stáva opäť hmlovinou. Aj počas svojho života hviezdy veľmi ovplyvňujú hmloviny: obohacujú ich hmotu o častice hviezdneho vetra, alebo naopak spôsobujú ich pomalé vyparovanie v dôsledku fotónovej erózie. 

V Mliečnej ceste je charakteristická koncentrácia hmlovín v blízkosti galaktického rovníka a len málo ich nájdeme pri galaktických póloch.

## Typológia
Hmloviny môžu byť roztriedené podľa toho, akým spôsobom svietia:
* Rozptýlené hmloviny sú osvetlené hmloviny
** Emisné hmloviny sú mraky vybudené k žiareniu hviezdami. Hviezda spôsobí ionizáciu plynu, ktorý potom vyžaruje vlastné svetlo. Dva najbežnejšie typy emisných hmlovín sú HII oblasti a planetárne hmloviny. Emisné hmloviny sú často prvotným štádiom tvorby hviezd a obklopujú novovytvorené hviezdy, alebo mladé hviezdokopy.
** Reflexné hmloviny svietia vďaka odrazu svetla od priľahlých hviezd a nevyžarujú vlastné svetlo. Príkladom je reflexná hmlovina v hviezdokope Plejády. Aj tieto hmloviny sa často nachádzajú v okolí mladých hviezd alebo hviezdokôp. Fotónová erózia časom rozloží hmlovinu.
* Tmavé hmloviny nie sú osvetlené. Môžu byť pozorované, keď zatienia svetlo vzdialených hviezd alebo iných hmlovín. Medzi známe príklady patrí hmlovina Konská hlava v súhvezdí Orión a hmlovina Uhoľné vrece v Južnom kríži.

HII oblasti sú rodiská hviezd. Tie sa tvoria, keď sa veľmi rozptýlené oblaky molekúl začnú rútiť vplyvom ich vlastnej gravitácie, často aj pod vplyvom neďalekého výbuchu supernovy. Oblak sa zrúti a rozpadne, tvoriac niekedy až stovky hviezd. Novovytvorené hviezdy ionizujú okolitý plyn, čím vytvoria emisnú hmlovinu.

Iné hmloviny sa tvoria pri zániku hviezd. Z hviezdy, ktorá absolvuje premenu na bieleho trpaslíka, sa odtrhne jej vonkajšia vrstva, z ktorej sa vytvorí planetárna hmlovina. Novy a supernovy môžu tiež vytvoriť hmlovinu známu ako *pozostatok novy*, resp. *[[pozostatok supernovy]]*.

## Chemické zloženie
Najzastúpenejším chemickým prvkom v celom vesmíre je vodík. Je preto zrejmé, že vodík je tiež najbežnejším prvkom vo hviezdach a teda aj v hmlovinách, ktoré sú s hviezdami vývojovo zviazané. Napriek tomu, že vodík je najľahší chemický prvok, hmotnostne tvorí až 70 % hmlovín. Ďalších 28 % potom pripadá na hélium, druhý najrozšírenejší (a tiež druhý najľahší) prvok v medzihviezdnom prostredí a len 2 % na ostatné prvky.

Nakoľko hmota hmlovín je veľmi riedka a je priamo vystavená kozmickému žiareniu, jej atómy sú často excitované, prípadne až jeden či viackrát ionizované. Vznik molekúl preto nie je taký bežný. Najrozšírenejšou molekulou v hmlovinách je molekulárny vodík (H2), v ktorom je však viazaných maximálne 10 % atómov vodíka hmloviny. Energiu k vzniku molekulárneho vodíka dáva atómom vodíka ultrafialové žiarenie, ktoré ich ale tiež štiepi na jednotlivé atómy.

V medzihviezdnom prostredí však bolo k roku 2002 nájdených viac než 140 rôznych druhov molekúl. Veľké percento pripadá na organické zlúčeniny, čiže zlúčeniny uhlíka.

## Galéria hmlovín
### Emisné

Súbor:North-America-nebula.jpeg|Hmlovina Severná Amerika
Image:Orion Nebula - Hubble 2006 mosaic 18000.jpg|Hmlovina v Orióne
File:Tarantula Nebula.jpg|Hmlovina Tarantula
Image:California-nebula.jpeg|Hmlovina Kalifornia

### Reflexné

Súbor:Pleiades large.jpg|Reflexné hmloviny okolo Plejád
Image:NGC 6334.jpg|NGC 6334
Súbor:NGC602.jpg|NGC 605
File:Interstellar dust clouds in the constellation of Orion.jpg|M78

### Tmavé

Image:Eagle nebula pillars.jpg|Stĺpy stvorenia v Orlej hmlovine
Image:Cone Nebula (NGC 2264) Star-Forming Pillar of Gas and Dust.jpg|NGC 2264 - hmlovina Kónus
File:A reproduction of a composite colour image of the Horsehead Nebula and its immediate surroundings - Eso0202a.jpg|Hmlovina Konská hlava
Súbor:Barnard 68.jpg|Barnard 68 

### Planetárne

Image:NGC 3132.jpg|NGC 3132 - Osmičková hmlovina
Image:Catseye-big.jpg|Hmlovina Mačacie oko
Image:NGC 7293.jpg|NGC 7293 - hmlovina Helix
Image:IC418.jpg|IC 418 - hmlovina Spirograf


### Zvyšky supernov

File:Crab_Nebula.jpg|Krabia hmlovina

File:WestVeilHunterWilson.jpg|Hmlovina Riasy
File:Supernova-1987a.jpg|Zvyšok supernovy SN 1987A

### Herbig-Harove objekty

Image:HH47 jet.jpg|HH47
Image:Herbig-Haro object HH32.jpg|HH32
Súbor:Protostar Herbig-Haro 46 47.jpg|Herbig-Haro 46/47
File:Orion-jet-JHH2.jpg|HH2


### Hmloviny vyvrhnuté hviezdami počas ich života

File:Eta Carinae.jpg|Éta Carinae
File:V838, Hubble images.jpg|V838 Monocerotis


Kategória:Hmloviny